|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 25.jūlijā** | **Nr. GND/2024/397** |
|  | **(protokols Nr. 15; 24.p.)** |

**Par Gulbenes novada pašvaldības īpašumā esošās kustamās mantas –**

**kokmateriālu 359,7 m3 apjomā, pircēja apstiprināšanu**

Gulbenes novada pašvaldības dome 2024.gada 20.jūnijā pieņēma lēmumu Nr. GND/2024/301 “Par kustamās mantas – kokmateriālu 359,7 m3 apjomā, pirmās izsoles rīkošanu, noteikumu un sākumcenas apstiprināšanu” (ārkārtas sēdes protokols Nr. 13; 1.p.), saskaņā ar kuru nolēma rīkot Gulbenes novada pašvaldības īpašumā esošās kustamās mantas – kokmateriālu ar kopējo apjomu 359,7 m3 (kokmateriāliem 101,2 m3 apjomā, kas atrodas krautuvē nekustamā īpašuma Jaungulbenes pagastā ar nosaukumu “Liedeskalnu osi”, kadastra numurs 5060 006 0122, sastāvā ietilpstošajā zemes vienībā ar kadastra apzīmējumu 50600060122, sortiments: apses zāģbaļķi 16,2 m3, bērza papīrmalka 85 m3; un kokmateriāliem 258,5 m3 apjomā, kas atrodas krautuvē nekustamā īpašuma Stāmerienas pagastā ar nosaukumu “Kalnienas lauki”, kadastra numurs 5088 001 0250, sastāvā ietilpstošajā zemes vienībā ar kadastra apzīmējumu 50880010247, sortiments: bērza papīrmalka 139,5 m3, egles papīrmalka 21,6 m3, apses zāģbaļķi 50,2 m3, bērza finierkluči 47,2 m3) (turpmāk – Kustamā manta) pirmo mutisko izsoli ar augšupejošu soli, apstiprināt izsoles noteikumus un nosacīto cenu.

2024.gada 9.jūlijā tika rīkota Gulbenes novada pašvaldības kustamās mantas – kokmateriālu 359,7 m3 apjomā, pirmā izsole, kurā piedalījās divi pretendenti. SIA “hunt.lv”, reģistrācijas Nr. 40203010198, juridiskā adrese: Nometņu iela 44 – 21, Salaspils, Salaspils novads, LV-2121, par augstāk nosolīto cenu 24099 EUR (divdesmit četri tūkstoši deviņdesmit deviņi *euro*) ir ieguvusi tiesības pirkt kustamo mantu.

Pašvaldību likuma 10.panta pirmās daļas 17.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir noteikt kārtību, kādā veicami darījumi ar pašvaldības kustamo mantu, kā arī kārtību, kādā notiek dāvinājumu un novēlējumu pieņemšana un pārzināšana, aizdevumu, aizņēmumu un citu saistību uzņemšanās pašvaldības vārdā, ievērojot likumā noteikto, savukārt šā likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Saskaņā ar Publiskas personas mantas atsavināšanas likuma 34.panta otro daļu institūcija, kas organizē mantas atsavināšanu (9.pants), izsoles rezultātus apstiprina ne vēlāk kā 30 dienu laikā pēc šā likuma 30.pantā paredzēto maksājumu nokārtošanas, savukārt saskaņā ar šā likuma 30.panta pirmo daļu piedāvātā augstākā summa jāsamaksā par nosolīto nekustamo īpašumu divu nedēļu laikā, bet par kustamo mantu - nedēļas laikā no izsoles dienas, ja izsoles noteikumi neparedz citu termiņu. Iemaksātā nodrošinājuma (16.pants) summa tiek ieskaitīta pirkuma summā.

Pirkuma maksa 2024.gada 9.jūlijā ir samaksāta pilnā apmērā.

Publiskas personas mantas atsavināšanas likuma 36.panta pirmā daļa cita starpā nosaka, ka publiskas personas mantas nosolītājs trīsdesmit dienu laikā pēc izsoles rezultātu apstiprināšanas paraksta pirkuma līgumu; nekustamā īpašuma pirkuma līgumu atvasinātas publiskas personas vārdā paraksta attiecīgās atvasinātās publiskās personas lēmējinstitūcijas vadītājs vai viņa pilnvarota persona, bet kustamās mantas pirkuma līgumu – publiskas personas vai tās iestādes, kuras valdījumā vai turējumā manta atrodas, vadītājs vai viņa pilnvarota persona vai kapitālsabiedrības, kuras valdījumā vai turējumā manta atrodas, pārvaldes institūcijas vadītājs vai viņa pilnvarota persona.

Pamatojoties uz Pašvaldību likuma 10.panta pirmās daļas 17.punktu, un 10.panta pirmās daļas 21.punktu, Publiskas personas mantas atsavināšanas likuma 30.panta pirmo daļu, 34.panta otro daļu, 36.panta pirmo daļu, saskaņā ar Gulbenes novada pašvaldības īpašuma novērtēšanas un izsoļu komisijas 2024.gada 9.jūlija Gulbenes novada pašvaldības kustamās mantas - kokmateriālu 359,7 m3 apjomā izsoles gaitas protokolu Nr. GND/2.7.4/24/26, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. APSTIPRINĀT Gulbenes novada pašvaldības īpašumā esošās kustamās mantas – kokmateriālu 359,7 m3 apjomā (sortiments: apses zāģbaļķi 16,2 m3, bērza papīrmalka 85 m3, bērza papīrmalka 139,5 m3, egles papīrmalka 21,6 m3, apses zāģbaļķi 50,2 m3, bērza finierkluči 47,2 m3), 2024.gada 9.jūlijā notikušās izsoles rezultātus.

2. Trīsdesmit dienu laikā pēc izsoles rezultātu apstiprināšanas slēgt pirkuma līgumu ar SIA “hunt.lv”, reģistrācijas Nr. 40203010198, juridiskā adrese: Nometņu iela 44 – 21, Salaspils, Salaspils novads, LV-2121, par šā lēmuma 1.punktā minētās kustamās mantas pārdošanu par nosolīto cenu 24099 EUR (divdesmit četri tūkstoši deviņdesmit deviņi *euro*).

3. Lēmuma izpildi organizēt Gulbenes novada pašvaldības īpašuma novērtēšanas un izsoļu komisijai.

Gulbenes novada pašvaldības domes priekšsēdētājs A.Caunītis